Съобщение за инвестиционно предложение за “Разработване на кариера за добив на варовици  и  производство на трошено-каменни фракции в находище “Тетово” – участък “Тетово-2” в землищата на с. Тетово, общ. Русе и с. Беловец, общ. Кубрат”
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

    Внесеното от възложителя „Скални Материали” АД инвестиционно предложение за “Разработване на кариера за добив на варовици  и  производство на трошено-каменни фракции в находище “Тетово” – участък “Тетово-2” в землищата на с. Тетово, общ. Русе и с. Беловец, общ. Кубрат” попада в обхвата на т. 34 от Приложение №1 на Закона за опазване на околната среда – Открит добив в кариери и рудници на суровини при площ над 25 хектара или добив на торф с площ над 150 хектара и на основание чл. 92, т. 1 от Закона подлежи на процедура по оценка на въздействието върху околната среда. 
    Предвидената за разработване площ попада изцяло в границите на две защитени зони по смисъла на Закона за биологичното разнообразие:

    • BG0002062 “Лудогорие” за опазване на дивите птици, обявена със Заповед № РД-837/17.11.2008 г. на Министъра на околната среда и водите (обн. ДВ, бр. 11/2009 г.), променена със Заповед № РД-79/28.01.2013 г. на Министъра на околната среда и водите (обн. ДВ, бр. 10/2013 г.);

    • BG0000168 “Лудогорие” за опазване на природните местообитания и на дивата флора и фауна, включена в списъка от защитени зони, приет с Решение № 661/2007 г. на Министерски съвет (обн. ДВ, бр. 85/2007 г.).

    Съгласно разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони - Наредбата за ОС (ДВ, бр. 73/2007 г., изм. и доп. ДВ, бр. 94/2012 г.), инвестиционното предложение подлежи на оценка за съвместимостта му с предмета и целите на опазване на защитените зони. 

    При направена проверка за допустимост по смисъла на чл. 12, ал. 2, във връзка с ал. 1 и ал. 3 от Наредбата се установи, че инвестиционното предложение е допустимо спрямо режима на дейностите, определен със заповедите за защитената зона BG0002062 “Лудогорие”.

    На основание 39, ал. 3 от Наредбата за ОС, по критериите на чл. 16 от същата, е извършена преценка за вероятната степен на отрицателно въздействие, според която инвестиционното предложение има вероятност да окаже значително отрицателно въздействие върху природни местообитания, популации и местообитания на видове, предмет на опазване в горецитираните защитените зони. Съгласно чл. 39, ал. 5 и ал. 6 от Наредбата за ОС, е изискана оценка за степента на въздействие (ОСВ) на инвестиционното предложение върху защитените зони.  
    Възложителят е уведомен за действията, които трябва да предприеме, с писмо на РИОСВ – Русе с изх. № АО 2818/27.06.2016 г.
    Копие на писмото е изпратено в Министерството на енергетиката, Община Русе, община Кубрат, Кметство село Тетово и Кметство село Беловец.

